Politikerne lover og lover, men det kniber med at holde det. Sådan lød vurderingen fra rigtigt mange nordjyder idag, da TV2/Nord spurgte hvordan Anders Fogh Rasmussens tale fungerede. - Før valget var der penge til det hele. Velfærd, ældre, sundhed og løn, men nu taler han om mådehold. Det er den største kovending jeg kan huske, siger formanden for Aalborgs lærerforening Bjarne Krogh. Også andre offentligt ansattevar pikerede over formuleringen: -Det er bedre at tage den med ro idag, end at få regningen dobbelt i morgen. Blandt dem social- og sundhedsassistenternes talsmand Lars Eriksen: -Der er lagt op til storkonflikt i Maj, for mådeholdenhed står ikke i vores krav til overenskomstforhandlingerne.
De fleste nordjyder mente, at der var for meget snak og for lidt handling